Γ.Ε. Ολύμπια Λάρισας

Η **Γυμναστική Ένωση Ολύμπια Λάρισας** ήταν ελληνικό αθλητικό σωματείο που δραστηριοποιούταν στην πόλη της Λάρισας, στον ομώνυμο νομό. Ιδρύθηκε το 1979 από το Δημήτρη Ντούγκο και αγωνιζόταν με χρώματα το σκούρο μπλε και το πορτοκαλί. Διατηρούσε τμήματα ανδρικής και γυναικείας καλαθοσφαίρισης όλων των ηλικιακών ομάδων.

## Ίδρυση
Η Ολύμπια Λάρισας ιδρύθηκε επισήμως στην πόλη της Λάρισας το έτος 1979 από το Δημήτρη Ντούγκο. Εντάχθηκε στο δυναμικό της τότε Τοπικής Επιτροπής Κεντροδυτικής Θεσσαλίας (ιδρύθηκε το 1973) της Ελληνικής Ομοσπονδίας Καλαθοσφαίρισης (ιδρύθηκε το 1970). Το 1981 ξεκίνησε τη λειτουργία της η Ένωση Σωματείων Καλαθοσφαίρισης Θεσσαλίας στα πρωταθλήματα της οποίας συμμετείχε η ομάδα από την εποχή της πρώτης διεξαγωγής τους. Ο Δημήτρης Ντούγκος, μάλιστα, διετέλεσε πρώτος πρόεδρος της Ένωσης.

## Τμήμα καλαθοσφαίρισης ανδρών

### Ιστορική αναδρομή
Η Ολύμπια ξεκίνησε από τα χαμηλότερα της ΕΣΚΑΘ το 1979-80 με πρόεδρο το Δημήτρη Ντούγκο και προπονητή τον Σπύρο Τσόχα. Η πρώτη ιδρυτική ομάδα είχε τους: Π.Γκόλαντα, Β.Κωστούλη, Κοσμά, Ευ.Κουτσοκέρα, Τσινούδη, Οικονομίδη, Αποστόλου, Κωστίμπα, Τζιτζιρούλη, Στ.Μπουρνόβα, Παπανικολάου. Με αφετηρία την κατάκτηση του Πρωταθλήματος Ανδρών της Ε.Σ.ΚΑ. Θεσσαλίας την αγωνιστική περίοδο 1982-83 η Ολύμπια Λάρισας ξεκίνησε μία πορεία στις εθνικές κατηγορίες που είχε διάρκεια κάτι λιγότερο από τρεις δεκαετίες. Η πρωταθλήτρια ομάδα της Ολύμπια το 1983 με προπονητή τον Παναγιώτη Μαυρουδή είχε τους εξής παίκτες: Ευ.Κουτσοκέρας, Β.Κωστουλης, Στ.Αποστολάκης, Μπάμπης Παπαδάκης, Π.Μπασιάνας, Θ.Πραγγαφυλης, Αχ.Βησσαρίου, Θ.Πασιάς, Στ.Μπουρνοβας, Χρ.Ζαχαρέλης.

#### Πρώτα βήματα στη Β' Εθνική (1983-1986)
Σε πρώτη φάση ανήλθε στη Β' Εθνική Κατηγορία για την περίοδο 1983-84 όπου εντάχθηκε στον Όμιλο Βορρά. Στον τελικό βαθμολογικό πίνακα κατέλαβε τη 10η θέση σε σύνολο 14 συλλόγων, πάνω από τη ζώνη του υποβιβασμού. Την ίδια χρονιά πραγματοποίησε το ντεμπούτο της στο Κύπελλο Ελλάδος γνωρίζοντας τον αποκλεισμό στο πρώτο της παιχνίδι από τον Α.Ο. Σερρών με σκορ 84-63.

Την επόμενη χρονιά, 1984-85 συμμετείχε ξανά στο Πρωτάθλημα της Β' Εθνικής στα πλαίσια του οποίου συγκροτήθηκαν αυτή τη φορά τέσσερις όμιλοι. Η Ολύμπια εντάχθηκε μαζί με 11 ακόμη συλλόγους στον Α' Όμιλο Βορρά, τερματίζοντας στην 5η θέση της βαθμολογίας. Στο θεσμό του Κυπέλλου ηττήθηκε ξανά στην πρεμιέρα, αυτή τη φορά από τη Χ.Α.Ν.Θ. με σκορ 58-52.

Την περίοδο 1985-86 ο σύλλογος της Λάρισας συμμετείχε ξανά στην αγωνιστική δράση του Α' Ομίλου Βορρά. Ολοκλήρωσε τις αγωνιστικές του υποχρεώσεις στην 8η θέση του βαθμολογικού πίνακα, σε σύνολο 11 ομάδων, με αποτέλεσμα να υποβιβαστεί στο τοπικό πρωτάθλημα. Στο θεσμό του Κυπέλλου ήταν η σειρά της Νίκης Βόλου να αποκλείσει την Ολύμπια με σκορ 51-54.

#### ΕΣΚΑΘ και Γ' Εθνική (1986-1993)
Η Ολύμπια ανασυντάχθηκε στην Α1 ΕΣΚΑΘ και με πρόεδρο το Δημήτρη Ντούγκο και τη χορηγία της γαλακτοβιομηχανίας Ολυμπος έθεσε πρωταγωνιστικούς στόχους. Το 1988-89 δημιουργήθηκε η Γ' Εθνική και η Ολύμπια κέρδισε την άνοδο, δίνοντας βάση και στα τμήματα υποδομής. Το ρόστερ της ΓΕΟ το 1990-91 στη Γ' Εθνική με προπονητή τον Μιχάλη Σπηλιώτη ήταν: Βάϊος Τσιαμπας, Θ.Πραγκαφυλης, Χρ.Ζαχαρέλης, Γ.Κόκκινος, Θοδ.Μάμμος, Ν.Μαματζιόλας, Β.Κωστουλης, Γρηγ. Γιασσαρης, Στ.Μπουρνοβας, Αλ.Ακριβούλης, Αντ.Κυρατζής.

#### Δεύτερη θητεία στη Β' Εθνική (1993-1996)
Το τέλος της αγωνιστικής περιόδου 1992-93 βρήκε την Ολύμπια Λάρισας στην κορυφή του βαθμολογικού πίνακα του Ομίλου της στη Γ' Εθνική Κατηγορία, σηματοδοτώντας την επιστροφή της στη Β' Εθνική μετά από 7 χρόνια. Η ΓΕ Ολύμπια ουσιαστικά στηρίχθηκε σε παίκτες που ξεκίνησαν από τα τμήματα υποδομής. 

Στη Β' Εθνική παρέμεινε συνολικά για μία τριετία προτού κατακτήσει τη χρονιά 1995-96 τον τίτλο του Πρωταθλητή της Β' Εθνικής (για τον Όμιλο Βορρά) και ανέλθει για πρώτη φορά στην ιστορία της στην Α2 Εθνική Κατηγορία. Το 2000 η διοίκηση Γιώργου Μαλάκου πραγματοποίησε σημαντικές μεταγραφές με στόχο τον πρωταθλητισμό. Τη σεζόν 2000-01 το ρόστερ αποτελούσαν οι: Δ.Σπανούλης, Κ.Ζέρβας, Θ.Αποσκίτης, Αχ.Μαματζιόλας, Β.Αγγελακόπουλος, Σόμπολος, Παπακώστας, Λόφτενσεν. Μετά από πολύ καλές πορείες στην Α2 η ομάδα κέρδισε τελικά την άνοδο στην Α1 το 2002 νικώντας τον Πανελλήνιο στην Κυψέλη στο κρίσιμο ματς των τελευταίων αγωνιστικών.

**Πορεία στην Α1**

Το 2002/03 η Ολύμπια, παρά τις δαπανηρές μεταγραφές (Νίκος Οικονόμου, Τάιρον Νέσμπι), δεν κατάφερε να παραμείνει στη κατηγορία. Επανήλθε όμως στην Α1 την αμέσως επόμενη χρονιά. Από το 2004 η ομάδα αγωνιζόταν ανελλιπώς στην Α1. Τη σεζόν 2006/2007 αναδείχθηκε 7η στην κανονική περίοδο της Α1 κερδίζοντας 13 νίκες στους 26 αγώνες της κανονικής περιόδου, καταρρίπτοντας το ρεκόρ νικών λαρισινής ομάδας το οποίο κατείχε ο Γυμναστικός Σύλλογος Λάρισας από τη σεζόν 1980/1981 με 11 νίκες. Η είσοδός της στα πλέι-οφς ήταν η πρώτη στην ιστορία της. Με πρωτεργάτες τους Ματ Γουόλς, Σαβο Τζιγκάνοβιτς, Γιώργο Τσιάρα και Γιώργο Πρίντεζη η ομάδα βρέθηκε στα πλέι-οφς αντιμέτωπη με τον Άρη, όπου και αποκλείστηκε από τα ημιτελικά, χάνοντας τον 2ο αγώνα στη Νεάπολη έπειτα από παράταση. Την επόμενη χρονιά (2007/08) μπήκε ξανά στα Play-off καταλαμβάνοντας την 8η θέση.

Το 2009 η ομάδα προχώρησε σε συγχώνευση με την ΑΕΛ 1964 και η ονομασία της ομάδας άλλαξε απο ΚΑΕ Ολύμπια Λάρισας, σε Γ.Σ. Ολύμπιας Λάρισας. Τη σεζόν 2009-2010 βρέθηκε στην τελευταία θέση του πρωταθλήματος της Α1.

### Διακεκριμένοι καλαθοσφαιριστές

### Προπονητές
*  Σπύρος Τσόχας
*  Παναγιώτης Μαυρουδής
*  Μιχάλης Σπηλιώτης
*  Νίκος Σταυρόπουλος
*  Παρασκευάς Μουρατίδης
*  Βαγγέλης Αλεξανδρής
*  Γιώργος Μπαρτζώκας

## Τίτλοι - διακρίσεις
*Κύπελλο Ελλάδας
**Προημιτελικά: 2003, 2007, 2008, 2009
*Β΄ Εθνική καλαθοσφαίρισης ανδρών: 
**1995-96
*Γ΄ Εθνική καλαθοσφαίρισης ανδρών: 
**1992-93
*A1 Θεσσαλίας: 
**1982-83
*Μαυροσκούφεια: 2002

### Ρόστερ παλαιότερων ετών
*1979-80 (Σπύρος Τσόχας): Παναγιώτης Γκόλαντας, Βασίλης Κωστούλης, Κοσμάς, Βαγγέλης Κουτσοκέρας, Τσινούδης, Οικονομίδης, Αποστόλου, Κωστίμπας, Τζιτζιρούλης, Στελιος Μπουρνόβας, Παπανικολάου 
*1982-83 (Παναγιώτης Μαυρουδής): Βαγγέλης Κουτσοκέρας, Βασίλης Κωστουλης, Στ.Αποστολάκης, Μπάμπης Παπαδάκης, Παναγιώτης Μπασιάνας, Θανάσης Πραγγαφυλης, Αχ.Βησσαρίου, Θανάσης Πασιάς, Στέλιος Μπουρνοβας, Χρήστος Ζαχαρέλης
*1983-84 (Παναγιώτης Μαυρουδής): Στέλιος Αποστολάκης, Μπάμπης Παπαδάκης, Παναγιώτης Μπασιάνας, Θανάσης Πραγγαφυλης, Αχιλλέας Βησσαρίου, Βαγγέλης Κουτσοκέρας, Χρήστος Ζαχαρέλης, Στέλιος Μπουρνοβας, Θανάσης Πασιάς, Βασίλης Κωστούλης. 
*1986-87: Αλέκος Ακριβούλης, Βασίλης Κωστούλης, Κωστας Μπαζάκης, Θέμης Βησσαρίου, Αργύρης Ντίνας, Θανάσης Πραγγαφυλης, Θοδωρής Μάμμος, Παύλος Κουλουκάκης, Παντελης Αποστόλου, Στέλιος Μπουρνοβας, Γρηγορης Γιασαρης, Χρήστος Ζαχαρέλης. 
*1988-89: Θανάσης Πραγγαφυλης, Βάϊος Τσιαμπας, Γιώργος Μαρίνος, Γιάννης Λαλάκης, Νίκος Μαυρομάτης, Γρηγόρης Γιασσάρης, Χρυσάφης Χρυσαφούδης, Αλέκος Ακριβούλης, Χρήστος Ζαχαρέλης, Θοδωρής Μάμμος.
*1990-91 (Μιχάλης Σπηλιώτης): Βάϊος Τσιαμπας, Θανάσης Πραγκαφυλης, Χρήστος Ζαχαρέλης, Γιώργος Κόκκινος, Θοδωρης Μάμμος, Νίκος Μαματζιόλας, Βασίλης Κωστουλης, Γρηγόρης Γιασσαρης, Στελιος Μπουρνοβας, Αλέκος Ακριβούλης, Αντώνης Κυρατζής.
*1991-92: Τελιος, Λεπενιώτης, Θεόδωρος Μάμμος, Σιάτρας, Θανάσης Πραγκαφυλης, Γιάννης Λαλάκης, Γρηγόρης Γιασσαρης, Δημήτρης Μπότης, Χρυσαφούδης, Λιάκος Θεόδωρος, Βαγγέλης Κουτσοκέρας.
*1993-94: Γρηγόρης Γιασσάρης, Βαγγέλης Κουτσοκέρας, Θοδωρης Τέλιος, Γιώργος Σιάτρας, Θοδωρης Μάμμος, Γιάννης Λαλάκης, Θανάσης Πραγκαφύλλης, Αλέκος Ακριβούλης, Θοδωρης Λιάκος, Αγγελος Ζαφειράκης.
*1995-96: Αργύρης Πιάρας, Νάσος Χούμπαυλης, Σταύρος Σούλης, Δήμος Ντικούδης, Δημήτρης Καράτζος, Σιάτρας
*2000-01: Δημήτρης Σπανούλης, Κώστας Ζέρβας, Θοδωρής Αποσκίτης, Αχιλλέας Μαματζιόλας, Βασίλης Αγγελακόπουλος, Τρύφων Σόμπολος, Φάνης Παπακώστας, Λόφτενσεν
*2001-02: Γιάννης Λιάκος , Σπύρος Παπαβασιλείου, Σωτήρης Γκιουλέκας, Τρύφων Σόμπολος, Βασίλης Αγγελακόπουλος, Κώστας Κωτούλας, Γρηγόρης Γιασσάρης, Κώστας Τότσιος, Νάσος Χούμπαυλης, Σωτήρης Γκόβαρης, Αχιλλέας Μαματζιόλας, Γιώργος Λεπενιώτης.

## Τμήμα καλαθοσφαίρισης γυναικών

Το γυναικείο τμήμα καλαθοσφαίρισης της Ολύμπιας Λάρισας κατέκτησε το Πρωτάθλημα Θεσσαλίας στη δεύτερη και τρίτη διοργάνωση του θεσμού υπό την εποπτεία της Ένωσης Σωματείων Καλαθοσφαίρισης Θεσσαλίας, κατά τις περιόδους 1983-84 και 1984-85.

Την αγωνιστική περίοδο 1985-86 διαγωνίστηκε στο Πρωτάθλημα της Α' Εθνικής Κατηγορίας, το οποίο διοργανωνόταν για δεύτερη χρονιά υπό τη μορφή αυτή. Σε αυτό συμμετείχαν 10 ομάδες συνολικά από ολόκληρη την Ελλάδα. Στον τελικό βαθμολογικό πίνακα η Ολύμπια κατέλαβε τη 10η και τελευταία θέση έχοντας συγκεντρώσει μόλις 1 νίκη και 17 ήττες. Σαν αποτέλεσμα υποβιβάστηκε εκ νέου στο τοπικό της πρωτάθλημα.

## Έδρα
Πρώτη έδρα της ΓΕΟ ήταν το κλειστό του Αλκαζάρ όπου μεγάλες πανηγύρισε ανόδους. Αργότερα μετακόμισε στο Κλειστό Γυμναστήριο Νεάπολης παίζοντας στην Α2 και την Α1 μέχρι το 2009.

## Ιδιόκτητο κλειστό γυμναστήριο
Από το 2004 η διοίκηση αδελφών Μαλάκου έκανε πλάνα για τη δημιουργία ιδιόκτητου γηπέδου 3100 θέσεων, που εκτός των άλλων θα περιλαμβάνει προπονητήρια για τις ακαδημίες της ομάδας και ξενώνα 50 κλινών. Η υπογραφή του Βαγγέλη Αλεξανδρή ως προπονητή τον Νοέμβριο του 2004 είχε να κάνει με το μεγαλόπνοο σχέδιο του συλλόγου.

Το Δεκέμβριο 2004 πριν αρχίσει ο αγωνας της Α1 κόντρα στον Π.Α.Ο., ο πρόεδρος της Ολύμπια τίμησε τους αδελφους Γιαννακοπουλους για την προσφορά τους στο Ελληνικο Μπασκετ (τις πλακετες τις παραλαβε ο νομικος σύμβουλος Μπαλτακος) και παρουσίασε τους 40 χορηγους και τις μακέτες του νεου ιδιόκτητου αθλητικού κεντρου της Ολύμπια στην περιοχή της Νίκαιας. Τον Μάρτιο 2005 ο προεδρος της Ολύμπια σε μια συνεντευξη της εφημεριδας "BASKET NEWS" δηλωσε οτι το νεο αθλητικο κεντρο του ιδιοκτητου κλειστου γυμναστήριου 3.200 θεσεων ολοκληρωνεται και η ετοιμοτητα των εργασιών εχει φτασει σε 70%. Ομως τον Ιούνιο του 2005 σταμάτησαν οι εργασίες στο υπό κατασκευή κλειστό γυμναστήριο καθώς η Πολεοδομία της Νομαρχίας της Λάρισας δεν βρήκε οικοδομική άδεια που ήδη έχει χτιστεί. Είχαν ήδη ανεγερθεί δύο κτίρια, ενώ κατασκευάστηκε και υπόγειο διαστάσεων 40x80 μέτρων επί της πλάκας του οποίου θα στηθεί, σύμφωνα με το σχεδιασμό, το ιδιόκτητο γήπεδο μπάσκετ της ομάδας. 

Το πρόβλημα με την έλλειψη οικοδομικής άδειας ανέκυψε όταν υπήρξε έγγραφη καταγγελία στην Πολεοδομία από τους γείτονες. Νομικές αντιδικίες συνεχίστηκαν το επόμενο έτος και η Ολύμπια τελικά εγκατέλειψε το σχέδιο.

## Παραπομπές


## Εξωτερικοί σύνδεσμοι

* Κλειστό Γυμναστήριο Νεάπολης Λάρισας, πληροφορίες στον ιστότοπο Stadia.gr.



Γυμναστικη Ενωση
Κατηγορία:Αθλητικοί σύλλογοι Λάρισας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1979
Ολυμπια Λαρισας Ανδρων
Ολυμπια Λαρισας Γυναικων